laion/Wikipedia-Exotic huggingface dataset:
תנועת ההתעוררות הלאומית של דרום אזרבייג'ן

תנועת ההתעוררות הלאומית של דרום אזרבייג'ן (באזרית: Güney Azərbaycan Milli Oyanış Hərəkatı/گۆنئی ﺍذربایجان میللی وْیانؽش حرکتی) היא קבוצה שבסיסה בבירה האזרית באקו הדוגלת בהגדרה עצמית של אזרים איראנים (אנ'), וב"איחוד של אזרים המתגוררים משני צדי נהר אראס". נהר זה מסמן את רוב גבול אזרבייג'ן–איראן, ואיחוד האזרים משני צדדיו יגשים בפועל את רוב חזון אזרבייג'ן השלמה. בייסודה, בשנת 2002, הופרדה הקבוצה מקבוצה אחרת המכונה "SANLM". מייסד הקבוצה הוא מחמודאלי צ'הרגאני (אנ'), והיא מתיימרת מתיימרת לייצג את האינטרסים של המיעוט האזרי באיראן (אנ'). אזרבייג'ן הדרומית (אנ') הייתה מיוצגת בעבר בארגון העמים והאומות הלא מיוצגות (אנ') על ידי תנועה זו. זכויות האדם באיראן מדיה וקבצים בנושא תנועת ההתעוררות הלאומית של דרום אזרבייג'ן בוויקישיתוף אתר האינטרנט הרשמי של תנועת ההתעוררות הלאומית של דרום אזרבייג'ן (באזרית) William O. Beeman (2005). The Great Satan vs. the Mad Mullahs: How the United States and Iran Demonize Each Other. University of Chicago Press. p. 135. The Bush administration also flitered with supporting the Mujaheddin-Khalq (MEK) in their efforts to overthrow the Tehran government, supporting Mahmud Ali Chehregani, leader of an Azerbaijani separatist movement calling for a federated Iran Jean-Christophe Peuch (31 במאי 2006). "Iran: Cartoon Protests Point To Growing Frustration Among Azeris". Radio Free Europe. {{cite news}}: (עזרה) "Official statement of the Central Committee of SANLM regarding the dismissal of Chehregani". Camah.com (באזרית). 21 בינואר 2002. אורכב מ-המקור ב-19 באוקטובר 2004. {{cite web}}: (עזרה) "Dissident Iranian Azeri Confirms he was Deported from Azerbaijan". EurasiaNet. 13 ביוני 2006. אורכב מ-המקור ב-4 בספטמבר 2008. {{cite news}}: (עזרה) "Souther Azerbaijan member profile" (PDF). UNPO. ביוני 2010. אורכב מ-המקור (PDF) ב-2017-06-21. נבדק ב-2017-10-30. {{cite web}}: (עזרה)
בית הכנסת במצודה

בית הכנסת במצודה הוא בית כנסת ניאולוגי בעיר טימישוארה, רומניה. בית הכנסת נבנה בשנים 1864-1865 לפי תוכניותיו של האדריכל הווינאי איגנאץ שומאן (Ignaz Schumann). המקום נבנה בסגנון אדריכלות נאו-מורית (בדומה לבית הכנסת ברובע פבריק) והחל משנת 1866 יש בו עוגב. בבית הכנסת נערכים שיפוצים בהווה על מנת להתאימו להיות אכסניה של התזמורת הפילהרמונית של באנאט, לפי אישור של הקהילה היהודית של באנאט. מדיה וקבצים בנושא בית הכנסת במצודה בוויקישיתוף תמונות של בית הכנסת באתר של עירית טימישוארה (אורכב 11.03.2007 בארכיון Wayback Machine) אתר על קהילת יהודי טימישוארה(הקישור אינו פעיל)
יחסי איחוד האמירויות הערביות – מקדוניה הצפונית

יחסי איחוד האמירויות הערביות–מקדוניה הצפונית הם יחסי החוץ בין איחוד האמירויות הערביות למקדוניה הצפונית. לאיחוד האמירויות הערביות יש שגריר לא תושב למקדוניה הצפונית המוצב ברומא, ואילו מקדוניה הצפונית מחזיקה בשגרירות באבו דאבי. במרץ 2023 נפגש נשיא מקדוניה הצפונית, סטבו פנדרובסקי, עם נשיא איחוד האמירויות הערביות, שייח' מוחמד בן זאיד אאל נהיאן. אאל נהיאן הביע רצונות לשיפור נוסף של היחסים בין שתי המדינות. מקדוניה הצפונית הביאה משלחת לפגישה, ואיחוד האמירויות הערביות שיתפה את שריה בפגישה. לאחר פגישה זו הוכרז על חתימת מזכר הבנות המעניק פטורים מוויזה לבעלי דרכונים שהונפקו על ידי אחת משתי ממשלות המדינות. מאוחר יותר באותו חודש, איחוד האמירויות הערביות שלחה משלחת לאוחריד, והודיעה על תמיכתה בתוכנית בחסות האיחוד האירופי לנורמליזציה של יחסי סרביה–קוסובו.בהמשך חזרה בה איחוד האמירויות הערביות מתמיכתה, בעקבות ביקורו בבלגרד ובפלסטרינה של שר החוץ של המדינה, שייח' עבדאללה בן זאיד אאל נהיאן. פגישות דו-צדדיות נוספות בין מנהיגי שתי המדינות נערכו באוקטובר 2022 בין ראשי הממשלות של שתי המדינות. באותה פגישה עסקו בטיסות בין-לאומיות בין שתי המדינות. כמה מאזרחי איחוד האמירויות הערביות נמלטו ממנה, וביקשו מקלט במקדוניה הצפונית. בקשות אלה נדחו בחלק מהמקרים. דחיית בקשתו של הינד מוחמד אלבולוקי ב-2019 נדונה בתקשורת הבין-לאומית. איחוד האמירויות הערביות היא יעד נפוץ למהגרים ממקדוניה הצפונית; במיוחד עבור מהגרי עבודה. Saleh, Amjad; Aamir, Muhammad. "UAE President receives President of North Macedonia". www.zawya.com (באנגלית). WAM. נבדק ב-2023-07-09.
מכונית ראש הממשלה (הממלכה המאוחדת)

מכונית ראש הממשלה (באנגלית: Prime Ministerial Car), היא רכב השרד של ראש ממשלת בריטניה. מאז ומתמיד שימשו את ראשי ממשלות בריטניה מכוניות היצרניות המקומיות. המכוניות נבחרות ומתוחזקות בידי נהגים שהם שוטרים מפיקוד האבטחה של משטרת המטרופולין. כיום בשנת 2023 מכונית ראש הממשלה היא היא ריינג' רובר סנטינל. מכונית ראש הממשלה היא גרסה מיוחדת משוריינת של התוצרת המקומית שמיועדת לראש הממשלה משום שהמכונית בעלת מפרט המיועד לעמוד בפני ירי מנשק קל ומטעני צד. בנוסף, דגמי המכונית מצוידים במערכת המסוגלת לסנן גזים רעילים במקרה של מתקפת טרור כימית או ביולוגית ובמערכת קשר אינטגרלית, המאפשרת ליושבים ברכב להינעל בתוכו במקרה של התקפה. מאז ומתמיד התניידו ראשי ממשלות בריטניה במכוניות שרד תוצרת תעשיית הרכב הבריטית. עד שנת 2021 מכונית ראש הממשלה הייתה מתוצרת חברת יגואר. עד כהונתה של מרגרט תאצ'ר בשנות ה-80 התניידו ראשי ממשלת בריטניה ברכב מסוג רובר P5. מאז תאצ'ר ועד לבוריס ג'ונסון ב-2021 התניידו ראשי הממשלות ברכבי יגואר XJ. המבר פולמן – וינסטון צ'רצ'יל, קלמנט אטלי, אנתוני אידן, הרולד מקמילן, אלק דאגלס-יום. רובר P5 – הרולד וילסון, אדוארד הית', ג'יימס קלהאן ומרגרט תאצ'ר. יגואר XJ (סדרה 3) – מרגרט תאצ'ר, ג'ון מייג'ור. יגואר XJ (XJ40) – טוני בלייר, גורדון בראון. יגואר XJ (X351) – דייוויד קמרון, תרזה מיי, בוריס ג'ונסון. ריינג' רובר סנטינל – בוריס ג'ונסון, ליז טראס, רישי סונאק. SO1 Specialist Protection, eliteukforces.info Eugenia Akhim, Here's What's Special About British Prime Minister Boris Johnson's Range Rover Abio Sentinel, HotCars, ‏2022-07-10 (באנגלית) ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
דראגו לובריץ'

דראגו לובריץ' (בקרואטית: Drago Lovrić;‏ נולד ב-2 בדצמבר 1961) הוא גנרל קרואטי בדימוס, אשר כיהן כראש המטה הכללי הקרואטי בין השנים 2011–2016. לובריץ' נולד ב-2 בדצמבר 1961 בכפר גורניי ווקשיץ' ליד ברצ'קו. הוא למד באקדמיה הצבאית בבלגרד וב-1983 סיים את לימודיו והחל לשרת בצבא העממי היוגוסלבי. באוגוסט 1991, לאחר שקרואטיה הכריזה על עצמאותה, הוא ערק מהצבא היוגוסלבי והתגייס לצבא קרואטיה. הוא לחם במלחמת העצמאות של קרואטיה, ובשנת 1992 מונה למפקד הבריגדה ה-153. בפברואר 1993 הוא עבר לפקד על הבריגדה ה-202. ביולי 1994 הוא עבר לשמש כסגן ראש מטה המחוז הצבאי גוספיץ'. בפברואר 1995 הוא מונה לסגן מפקד המחוז הצבאי. בשנת 1996 פורק המחוז הצבאי גוספיץ', ולובריץ' עבר לשמש כסגן מפקד המחוז הצבאי קרלובץ. בספטמבר 1998 הוא מונה למפקד בפועל של אזור הקורפוס ה-1, ובאוקטובר 1999 עבר לשמש כסגן סגן ראש מחלקת המבצעים במטה הכללי. מאוקטובר 2000 עד פברואר 2007, הוא היה ראש המנהלה לעניינים מבצעיים של המטה הכללי. מספטמבר 2007 עד פברואר 2011, הוא שהה בבריסל כנציג קרואטיה בוועדות הצבאיות של נאט"ו והאיחוד האירופי. ב-1 במרץ 2011 הוא מונה לראש המטה הכללי הקרואטי וכיהן בתפקיד עד 1 במרץ 2016. מדיה וקבצים בנושא דראגו לובריץ' בוויקישיתוף דראגו לובריץ' באנציקלופדיה הקרואטית דראגו לובריץ' באתר נאט"ו ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
לאפיצ'י

לאפיצ'י (בבלארוסית: Бялынічы) היא עיירה חקלאית במחוז מוהילב במזרח בלארוס, 28 ק"מ צפונית-מערבית לאסיפוביצ'י. ב-2009 היו בעיירה 1,782 תושבים. לאפיצ'י שייכת למחוז המשנה אסיפוביצ'י. האזכור הראשון בכתב של העיירה הוא משנת 1560. כנסיית סיינט ג'ורג' המנצח (1868) - מורשת אבודה. בתחילת המאה ה-20 נבנתה ונפתחה תחנת רכבת באותו השם. 5 קילומטרים צפונית-מזרחית לכפר נמצאת שמורה ביולוגית בעלת חשיבות מקומית - הארבורטום של דובראבה. עד למלחמת העולם השנייה הייתה בעיירה קהילה יהודית וישיבה בה לימדו הרב ישראל איסר שפירא והרב אברהם יצחק גרשונוביץ. קואופרטיב ייצור חקלאי (SPK) "חווה קיבוצית "לפיצי"" (יו"ר - אלשקביץ' ניקולאי איבנוביץ') מפעל הייצור העירוני המאוחד של אוסיפוביץ'י "Rayservice" OJSC Gazprom transgaz סניף בלארוס Osipovichskoye UMG האקלים בלאפיצ'י מתון עם קיץ חמים וחורף מתון. הטמפרטורה הממוצעת בינואר היא C°5-, ביולי היא +18.3 מעלות צלזיוס. רוחות דרום בחורף, ורוחות מזרחיות וצפון מזרחיות בקיץ. מהירות הרוח הממוצעת היא 3 מטר לשנייה. כמות המשקעים השנתית היא 550–650 מ"מ. מדיה וקבצים בנושא לאפיצ'י בוויקישיתוף "Как они погибли. Белорусские поисковики восстанавливают хронику событий Великой Отечественной войны". (д. Лапичи « СЕМЕЙНЫЙ АРХИВ, web.archive.org, ‏2016-03-04) Лапичи Престольный праздник в д. Лапичи [1] (הקישור אינו פעיל) "деревня Лапичи". אורכב מ-המקור ב-2016-03-04. נבדק ב-2011-07-13.. Утраченное наследие. "Осиповичский район: забытая станция Завишин". אורכב מ-המקור ב-2020-07-23. נבדק ב-2020-07-23.. מצב מאז 1992, שטח 22 דונם, שטח של יער אלון ועץ אלון-אשוח, ייעור ז'ורנובסקו. גרשנוביץ, ראובן יוסף (עליו), ניצוצי אש, באתר אוצר החכמה "В завершающую стадию вошла закладка фруктового сада в СПК "Колхоз «Лапичи» Осиповичского района".. "ПОСТАНОВЛЕНИЕ ПРЕЗИДИУМА СОВЕТА РЕСПУБЛИКИ НАЦИОНАЛЬНОГО СОБРАНИЯ РЕСПУБЛИКИ БЕЛАРУСЬ 8 ноября 2005 г. No 179-ПСР3 О награждении работников агропромышленного комплекса Республики Беларусь Почетной грамотой Национального собрания Республики Беларусь".. "Перечень неиспользуемых объектов, находящихся в собственности Осиповичского района по состоянию на 08.07.2011 год". אורכב מ-המקור ב-2011-08-25. נבדק ב-2011-07-13..
מירקו שונדוב

מירקו שונדוב (בקרואטית: Mirko Šundov;‏ נולד ב-15 בינואר 1962) הוא גנרל קרואטי בדימוס, אשר כיהן כראש המטה הכללי הקרואטי בין השנים 2016–2020. שונדוב נולד ב-15 בינואר 1962 בכפר בראצ'ביץ'. לאחר שקרואטיה הכריזה על עצמאותה מיוגוסלביה ב-1991, הוא הצטרף לצבא קרואטיה ולחם במלחמת העצמאות של קרואטיה. בין השנים 1992–1995 הוא שימש כמפקד בריגדת המשמר ה-4. ב-1995 הוא מונה לראש מטה וסגן מפקד המחוז הצבאי ספליט. בהמשך אותה שנה הוא מונה למנהל החינוך הצבאי, ובין 1996–1998 שימש כסגן מפקד המחוז הצבאי סטון. בין 1998–2000 הוא שימש כמפקד המחוז הצבאי קנין. בין 2001–2003 שימש כמפקד פיקוד ההדרכה של הצבא הקרואטי. בין 2007–2011 שימש כמפקד האקדמיה הצבאית "פטר זרינסקי". לאחר מכן הוא נשלח לבריסל כנציג קרואטיה בוועדות הצבאיות של נאט"ו והאיחוד האירופי עד 2014. בין 2014–2016 הוא שימש כמפקח הצבא הקרואטי. ב-1 במרץ 2016 הוא מונה לראש המטה הכללי הקרואטי, וכיהן בתפקיד עד 1 במרץ 2020. מירקו שונדוב באנציקלופדיה הקרואטית מירקו שונדוב באתר globsec ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
עבדוליי אנדיאייה

עבדוליי ניאקטה אנדיאייה (בצרפתית: Abdoulaye Niakhaté Ndiaye; נולד ב-10 באפריל 2000) הוא כדורגלן סנגלי המשחק בעמדת הבלם בברסט. אנדיאייה התחיל את הקריירה שלו בקבוצת כדורגל מקומית בסנגל ובגיל 18 הצטרף לאקדמיה של אולימפיק ליון והשתלב גם בקבוצת המילואים של המועדון. ב-16 ביוני 2022 הושאל לבסטיה מהליגה הצרפתית השנייה. ב-6 באוגוסט 2022 ערך את הופעת הבכורה שלו בקבוצה בניצחון 1-4 נגד ניור בו גם הבקיע את שער הבכורה שלו. ב-20 ביולי 2023 חתם לחמש שנים בטרואה תמורת 3.5 מיליון אירו ו-20% ממכירה עתידית של השחקן שילכו לליון. אנדיאייה שיחק בנבחרות הצעירות של סנגל. ב-1 בספטמבר 2023 זומן לראשונה לסגל הנבחרת הבוגרת. נכלל בסגל הנבחרת לקראת גביע אפריקה לאומות 2023. עבדוליי אנדיאייה, באתר Transfermarkt עבדוליי אנדיאייה, באתר Soccerway עבדוליי אנדיאייה, באתר National Football Teams עבדוליי אנדיאייה, באתר FootballDatabase.eu
זיידו סאנוסי

זיידו סאנוסי (באנגלית: Zaidu Sanusi; נולד ב-13 ביוני 1997) הוא כדורגלן ניגרי המשחק בעמדת המגן השמאלי בפורטו. סאנוסי התחיל לשחק כדורגל בקבוצת הנוער של ג'אגה יונייטד המקומית ובגיל 19 חתם בז'יל ויסנטה מליגת העל הפורטוגלית. בינואר 2017 הושאל למירנדלה מהליגה השלישית. ב-16 במרץ 2019 חתם בק.ד. סנטה קלרה מהליגה הבכירה והצטרף אליה בסיום העונה. ב-15 בספטמבר ערך את הופעת הבכורה שלו בקבוצה בניצחון 0-2 נגד מוריירנסה. ב-23 ביוני 2020 הבקיע את שער הבכורה שלו בקבוצה בניצחון 3-4 נגד בנפיקה ליסבון באצטדיון האור שהיה הניצחון הראשון בהיסטוריה של סנטה קלרה באצטדיון. ב-30 באוגוסט 2020 סאנוסי חתם לחמש שנים בפורטו. ב-25 בנובמבר הוא הבקיע את שערו הראשון בקבוצה בניצחון 1-2 נגד אולימפיק מרסיי במסגרת בשלב הבתים של ליגת האלופות, ואף נכלל בנבחרת השבוע של הטורניר. ב-7 במאי 2022 הבקיע בדקה ה-93 את השער היחיד בניצחון 0-1 נגד בנפיקה ליסבון שהבטיח לפורטו את האליפות ה-30 שלה. ב-1 בנובמבר 2022 נפצע במשחק ליגת האלופות נגד אתלטיקו מדריד. ב-9 באוקטובר 2020 סאנוסי ערך את הופעת הבכורה שלו בנבחרת ניגריה בהפסד 1-0 לאלג'יריה. סאנוסי נכלל בסגל הנבחרת לקראת גביע אפריקה לאומות 2021 וגביע אפריקה לאומות 2023. פורטו ליגת העל הפורטוגלית: 2021/2022 הגביע הפורטוגלי: 2021/2022 מדיה וקבצים בנושא זיידו סאנוסי בוויקישיתוף זיידו סאנוסי, באתר Transfermarkt זיידו סאנוסי, באתר Soccerway זיידו סאנוסי, באתר WorldFootball.net זיידו סאנוסי, באתר National Football Teams זיידו סאנוסי, באתר FootballDatabase.eu
זיוון אביעד-בר

זיוון אביעד-בר (נולד ב-12 ביולי 1979, רמת גן) הוא קצין צה"ל בדרגת תת-אלוף, רופא צבאי מומחה ברפואה פנימית, המשמש כקצין הרפואה הראשי של צה"ל. אביעד-בר הוא בוגר הפקולטה לרפואה של האוניברסיטה העברית כעתודאי. בשנת 2016 סיים התמחותו ברפואה פנימית במרכז הרפואי תל אביב ע"ש סוראסקי. שימש רופא גדודי של גדס"ר גולני במלחמת לבנון השנייה והשתתף בקרבות במארון א-ראס ובינת ג'בייל. היה קצין רפואה של חטיבת גולני, רופא אוגדתי וראש ענף מיון רפואי בצה"ל. בתפקידו כראש ענף מיון רפואי, היה אחראי על הוועדות הרפואיות למשרתים ולמועמדים לשירות ביטחון וקביעת מדיניות ספר הפרופילים בצה"ל. בחודש דצמבר 2021 פיקד על תרגיל-פתע בפיקוד דרום, אשר תוכנן בדרג מטכ"לי, ובו תורגל תרחיש "הסלמה ברצועת עזה". בתרגיל זה שונתה שיטת פינוי פצועים שהייתה נהוגה בצה"ל. בעוד שבעבר פונו פצועים לתאג"ד, תורגל פינוי פצועים ישירות למרכז הרפואי סורוקה, במסוק או ברכב. ב-10 ביולי 2024 הועלה לדרגת תא"ל, ונכנס לתפקידו כקצין הרפואה הראשי. אביעד-בר הומוסקסואל מוצהר, נשוי לארז ואב לשניים. דובר צה"ל, קורות חייו של קצין הרפואה הראשי היוצא, תת-אלוף פרופ' אֵלון גלזברג ושל קצין הרפואה הראשי, תת- אלוף זיוון אביעד בר, ‏10 ביולי 2024 קרפ"ר חדש לצה"ל: תת אלוף ד"ר זיוון אביעד בר, באתר Doctors Only, ‏11 ביולי 2024 עמוד הפייסבוק של זיוון אביעד-בר דן ארקין, תרגיל פתע רפואי בפיקוד דרום: ״תורגל פינוי פצועים מרצועת עזה״. IsraelDefense, 29 בדצמבר 2021 תוכנית ענבר - עתודה ניהולית במערכת הבריאות רוני לינדר, אל"ם ד"ר זיוון אביעד־בר: "לפעמים צריך לסכן כוחות כשמכניסים מסוק לרצועה, אבל אם זה מה שצריך — נתאבד על זה", באתר הארץ, 29 בדצמבר 2023 יואב זיתון, נספח צבאי ראשון במרוקו וקצין רפואה ראשי הומו מוצהר: מינויים חדשים בצה"ל, באתר ynet, 17 ביולי 2023 דובר צה"ל, טקס חילופי קצין הרפואה הראשי, באתר דו"צ, ‏10.7.2024
פסקואל

פסקואל (בספרדית: Pascual; בפורטוגזית: Pascoal) הוא שם משפחה שמשמעותו קשור לפסח. האם התכוונתם ל... הר פסקואל – הר בברזיל אישים: הרמטו פסקואל – מוזיקאי ברזילאי צ'אבי פסקואל – מאמן כדורסל ספרדי פוקאס פסקואל – במאית אנגולית קלאודיה פסקואל – זמרת פורטוגלית פסקול פסקל
ג'נטה דאל (מאוחדת)

ג'נטה דאל (מאוחדת) (בהינדי: जनता दल (यूनाइटेड)) היא מפלגה פוליטית בהודו, שמרכזה כיום הוא בביהר וג'הרקנד. ג'נטה דאל (מאוחדת) היא גלגול של מספר פלגים מהג'נטה דאל המקורית שהוקמה ב-1988. פלגים שונים פרשו מהמפלגה המקורית במהלך שנות התשעים, בהם מפלגת סמאטה של ג'ורג' פרננדס וניטיש קומאר, שפרשה ב-1994, והראשטריה ג'נטה דאל של לולו פרסד ידאב ב-1997. המפלגה התפצלה ב-1999, כשמנהיגי המפלגה החליטו לחבור לממשלת אטאל ביהארי ואג'פאיי השלישית, דבר שגרם לפרישת פלג שנקרא הגנטה דאל (חילונית) שבסיסה בקרנאטקה בראשות ה. ד. דווה גאודה. שארית המפלגה קיבלה את השם ג'נטה דאל (מאוחדת). באוקטובר 2003 התמזגו הג'נטה דאל (מאוחדת), מפלגת סמאטה ומספר מפלגות נוספות למפלגה מאורגנת מחדש בשם ג'נטה דאל (מאוחדת). גורג' פרננדס, נשיא מפלגת סמאטה, מונה לנשיא המפלגה, בעוד שראד ידאב, נשיא הג'נטה דאל (מאוחדת) לפני האיחוד, היה למזכיר הוועדה הפרלמנטרית של המפלגה. המהלך נועד בין היתר כדי לאחד כוחות מול הקראשטריה ג'נטה דאל, שהייתה לגורם הדומיננטי בפוליטיקה של ביהר, ואף הצליחה להביא להדחת ניטיש קומאר מתפקיד ראש השרים במדינה למרות ניצחון דחוק בבחירות לאספה המחוקקת של המדינה במרץ 2000. המפלגה הגיעה לשלטון בביהר ב-2005, לאחר שתי מערכות בחירות רצופות, הראשונה בפברואר והשנייה באוקטובר, כשבראשונה הייתה למפלגה השנייה בגודלה לאחר הראשטריה ג'נטה דאל אך הצליחה לחסום את דרכה מהקמת ממשלה, ובשנייה זכתה ברוב. המפלגה פרשה מהברית הדמוקרטית הלאומית שבראשות מפלגת העם ההודית ביוני 2013, לאחר ההכרזה על נרנדרה מודי כמועמד המפלגה לראשות מממשלת הודו בבחירות ב-2014. ב-2015 הקימה המפלגה ברית עם הקונגרס הלאומי ההודי והראשטריה ג'נטה דאל לקראת הבחירות לאספה המחוקקת במדינה, אך ב-2017 פרשה ממנה ושבה לברית עם מפלגת העם ההודית. באוגוסט 2022 שבה המפלגה וניתקה את הברית עם מפלגת העם, כשהיא חוזרת לברית עם הקונגרס. הברית עם הקונגרס נמשכה כשנה ומחצה, ובינואר 2024 שוב החליפה המפלגה צדדים וחזרה לברית עם מפלגת העם ההודית. המפלגה, כמו הג'נטה דאל, פועלת למען קידום ואפליה מתקנת לקאטסות הנמוכות ובני השבטים. דגל נוסף של המפלגה הוא פיתוח כלכלי. מדיה וקבצים בנושא ג'נטה דאל בוויקישיתוף אתר האינטרנט הרשמי של ג'נטה דאל ג'נטה דאל, ברשת החברתית אקס (טוויטר) ג'נטה דאל, ברשת החברתית אינסטגרם topic/Janata-Dal-Secular ג'נטה דאל, באתר אנציקלופדיה בריטניקה (באנגלית) The story of Janata Dal (United) despite George Fernandes, Sharad Yadav or Lalan Singh, How a 'ruthless' Nitish Kumar always dominates his party, Zee News, ‏29 בדצמבר 2023 SWAPAN DASGUPTA, Nitish Kumar's government in Bihar not outvoted as much as outmanoeuvred by Laloo Yadav, India Today, ‏19 במרץ 2000 JD(U) ends 17-year-old alliance with BJP, quits NDA, טיימס אוף אינדיה, ‏16 ביוני 2013 Rajdeep Sardesai, As Nitish Kumar breaks up with BJP yet again, what next for Bihar politics? Key takeaways, India Today, ‏9 באוגוסט 2022 Why didn't BJP try to stop Bihar CM Nitish Kumar from leaving NDA alliance, Economic Times.India Times, ‏10 באוגוסט 2022 Yudhajit Shankar Das, Nitish Kumar's ghar wapsi will be multibagger for BJP, India Today, ‏27 בינואר 2024 Rohit Kumar Singh, Nitish Kumar sworn in as Bihar Chief Minister of NDA, assumes post for 9th time, India Today, ‏28 בינואר 2024 Sushim Mukul, How BJP has demolished the caste card, made RJD, JD(U) restless, India Today, ‏25 בינואר 2024
אהרן הורוביץ

רבי אהרן הורוביץ (תרי"ח – י"ב באדר א' תרפ"ז) היה רב ואדמו"ר בבייטש. מייסד שושלת חסידות בייטש והאדמו"ר הראשון בשושלת. רבי אהרן נולד בסביבות שנת תרי"ח. בעיר טרנובז'ג (דז'יקוב) שבגליציה המזרחית, לרבי מאיר הורוביץ האדמו"ר מדז'יקוב, ולדבורה בתו של רבי קלמן פיצעליס. נישא ביום ט"ו באב ה'תרל"ד לטילא בת רבי חיים הלברשטאם מצאנז, התגורר בצאנז והיה יד ימינו של חותנו בהנהגת הבית והחצר. לאחר פטירת אביו וחותנו היה נוסע להסתופף בצל דודו רבי משה הורוביץ מרוזבודוב. בשנת תרמ"ו החל לשמש ברבנות ובאדמורו"ת בייטש. במלחמת העולם הראשונה ברח לקאשוי, שם היה רב העיר רבי שאול בראך מגיע יחד עם תלמידיו להשתתף מפעם לפעם בשולחנותיו. לאחר פטירת אשתו הראשונה ביום י"ט בכסלו ה'תרנ"ה נשא את הרבנית פרומט בת אחיו רבי נפתלי חיים הורוביץ. רבי אלתר אליעזר הורוביץ מבייטש. היה חתנו של רבי משה יהודה לייב שפירא מסטריזוב. ובזיווג שני חתן רבי יוסף ריינמאן אב"ד איסטריק מילא את מקום אביו באדמו"רות בייטש. נפטר בכ"ג באלול תרצ"ז ונקבר בבייטש. רבי חיים שלמה הורוביץ כיהן כאדמו"ר מסטריזוב בניו יורק. מספריו: "דרכי נועם" ו"חידושי סוגיות". נפטר בכ"ז בכסלו תשכ"ט ונקבר בירושלים. רבי צבי הירש הורוביץ, חתן רבי לייבוש מטומשוב, מכהן באדמו"רות סטריזוב בבורו פארק. חתנו רבי ברוך אברהם הלברשטאם מקשאנוב-ויליאמסבורג. רבי משה לייב הורוביץ מסטריזוב בורו פארק. רבי ישראל יוקל הורוביץ מסטריזוב בורו פארק. רבי אברהם צבי הירש הורוביץ מבייטש-ניו יורק, נישא לבתו של רבי אריה לייב רוקח מביאקווסק. בשנת תרע"ג היגר לניו יורק, שם החל לכהן כאדמו"ר מבייטש. נפטר בי"ז באדר תשכ"א ונקבר בנתניה. רבי שלום הורוביץ מבייטש-ניו יורק. חתנו של רבי יחזקאל שרגא רוזנפלד בן רבי חיים יעקב מקשאנוב. ממלא מקום אביו. נפטר בכ"א באלול תשנ"ו. רבי יחזקאל שרגא הורוביץ מבייטש-ניו יורק. ממלא מקום אביו. רבי משה הורוביץ (תרס"ז-תש"ב) חתנו של רבי אברהם יעקב הורוביץ רבה של פרוביז'נה. רבי חיים יוסף הורוביץ (תר"ע-תש"ב) חתן הרב אליהו ליכטנשטיין רבה של זקופנה. הילד אהרן הורוביץ. שלושתם נרצחו בשואה. תרצה ליברמן אשת רבי חיים סגל-ליברמן מדאברא, לאחר פטירת חותנו מינו אותו ראשי הקהילה בבייטש למלא מקום חמיו ברבנות ואדמו"רות, אך ויתר לגיסו רבי בעריש הלפרין וחזר לעירו דאברא, שם פתח ישיבה גדולה. בהמשך עבר לצאנז. במלחמת העולם השנייה גלה לרוסיה ונפטר בבוכרה בכ"ה באדר תש"ב. דברי תורתו הודפסו בספר "אמרי חיים". בנו רבי יצחק ליברמן כיהן כאב"ד רופשיץ ונרצח בשואה. שינדל אנגלרד אשת רבי אברהם אנגלרד כיהן כממלא מקומו בעיר דאברא, ולאחר השואה מונה לרב קריית באבוב בארץ ישראל, דברי תורתו הודפסו בספר "אמרי אברהם". רעכיל שיינברגר מפרמישלן-נייטרא. בילא גרוס אשת רבי יקותיאל יהודה גרוס מברבשט, בן רבי רפאל גרוס מברבשט. דבורה הלפרין אשת רבי ישכר בעריש הלפרין (תרמ"ט - ה' בסיוון תשכ"ט) כיהן משנת תרע"ה כרב באלפין ולאחר פטירת חמיו החל לכהן בבייטש. משנת תש"ו החל לכהן באדמו"רות בארצות הברית ורב בעיר בראנקס בניו יורק. צפורה הורוביץ אשת הרב משה הורוביץ, בן רבי יוסף הורוביץ מקראס (משושלת לינסק), בן רבי נפתלי צבי הורוביץ מלינסק, בן רבי מנחם מענדל הורוביץ מלינסק, נכד רבי נפתלי צבי הורוביץ מרופשיץ מאיר וונדר, ר' אהרן (ארהל'ה) ב"ר מאיר הורביץ, אנציקלופדיה לחכמי גליציה ב, עמ' 150–152, באתר אוצר החכמה (צפייה חופשית – מותנית ברישום) ספר שאול בחיר ה' באתר היברובוקס אודות הקשר עם הגאון רבי שאול בראך רב העיר קאשוי. על פי נוסח מצבתו שכתוב נפטר בשם טוב בן ס"ט שנים. היה חסיד רופשיץ בקרקוב. בדרכו האחרונה: הלוויית האדמו"ר מסטריזוב ארצות הברית זצ"ל, אתר כל הזמן.
אנחל ליברל לוסיני

אנחל ליברל לוסיני (בספרדית: Ángel Liberal Lucini; 19 בספטמבר 1921 - 2 באוקטובר 2006) היה אדמירל ספרדי, אשר כיהן כראש מטה ההגנה (מקביל לרמטכ"ל) הראשון של ספרד. לוסיני נולד בברצלונה ב-19 בספטמבר 1921. אביו היה אנחל ליברל טרוויזיו - קצין בצבא הרפובליקה הספרדית השנייה, שנהרג בתחילת מלחמת האזרחים בספרד. ב-1938 הוא התגייס לצי הספרדי ולמד בבית הספר הצבאי הימי בקדיס. ב-1942 הוא סיים את לימודיו והחל לשרת כקצין ימי. ב-1945 הוא מונה למפקד הטרפדת LT 25. בין 1949-1950 הוא שימש כמפקד ספינת משמר החופים "ארצילה", ובין 1957-1958 פיקד על שולת המוקשים "אאולו". בין 1962-1964 הוא שימש כמפקד המשחתת "אלקלה גליאנו", ובין 1969–1970 פיקד על הסיירת "אראגון". ב-1974 הוא הועלה לדרגת קונטראלמירנטה ובתפקיד זה שימש כראש פיקוד הליווי של הצי בין השנים 1976–1977. ב-1982 הוא הועלה לדרגת אלמירנטה. ב-11 בינואר 1984 הוא מונה לראש מטה ההגנה (מקביל לרמטכ"ל) הראשון של ספרד. הוא הוביל את ספרד להצטרפות לנאט"ו, ואף שימש כנציג ספרד בוועדה הצבאית של נאט"ו בין 1984–1985. הוא כיהן בתפקיד ראש מטה ההגנה עד 31 באוקטובר 1986, אז פרש מהצבא. הוא נפטר במדריד ב-2 באוקטובר 2006. אנחל ליברל לוסיני באתר armedconflicts אנחל ליברל לוסיני באתר Real Academia de la Historia
מבצע עוז וניר

מבצע עוז וניר היה מבצע צה"לי במלחמת חרבות ברזל ללכידת המחבלים שהשתתפו בטבח בניר עוז, בנירים ובעין השלושה, ונמלטו לדרום רצועת עזה, בדגש על ח'ירבת אח'זאעה, ולפירוק התשתיות הצבאיות של חמאס במרחב זה. ערכים מורחבים – הטבח בניר עוז, החטיפה לעזה (מלחמת חרבות ברזל) ב-7 באוקטובר 2023 פתחו מחבלים פלסטינים במתקפת פתע על יישובי עוטף עזה. בין היישובים שספגו את האבדות הכבדות ביותר היה הקיבוץ ניר עוז, שחלק גדול מתושביו נרצחו במהלך הטבח, ורבים מהם נחטפו לרצועת עזה. ב-27 בדצמבר שיגר תא"ל אבי רוזנפלד, מפקד אוגדת עזה, איגרת לחיילי צה"ל בה כתב על מטרת המבצע. ב-29 בדצמבר 2023 פרסם דובר צה"ל כי צוות הקרב של חטיבה 5 תחת פיקוד אוגדת עזה, לצד כוחות שריון והנדסה, החלו את פעילותם במרחב ח'ירבת אח'זאעה בדרום רצועת עזה, משם יצאו מחבלי חמאס למתקפה על ניר עוז ב-7 באוקטובר. במהלך הפעילות כוחות צה"ל הצליחו לחסל מחבלים ותקפו פירי מנהרות, תוואי מנהור ועמדות שיגור נ"ט. במהלך הפעילות אותרו כ-40 פירי מנהרות ואמצעי לחימה רבים כגון: קלאצ'ניקוב, אקדחים, רימונים, מוקשים, משגרים ופצמ"רים. כוחות ההנדסה של צוות הקרב החטיבתי השמידו תשתיות טרור הממוקמות בבתי המחבלים אשר השתתפו בטבח ב-7 באוקטובר. ב-31 בדצמבר פשטו לוחמי חטיבה 5 על בניין העירייה. על פי דובר צה"ל, הלוחמים איתרו ברבים מבתי העיירה חפצים פרטיים של תושבי ניר עוז שנבזזו, וציוד חקלאי שנשדד מהשדות. בנוסף, הלוחמים איתרו חוברות לימוד של חמאס המלמדות ומתרגלות שיטת הפעלת משגרי רקטות וטילים. באחד מבתי הספר בעיירה נמצאו תמונות המלמדות על סוגי אמצעי לחימה. קרב ח'וזאעה לראשונה - כוחות צק"ח 5 פועלים בח'רבת אחזעה, באזור ממנו יצאו המחבלים לקיבוץ ניר עוז, באתר צה"ל, 29 בדצמבר 2023 לוחמי צק״ח 5 השמידו מאות מטרות טרור במסגרת מבצע ״עוז וניר״, באתר צה"ל "לכל מהלך - תקבלו את התמיכה הכי חזקה באש", באתר צה"ל, 31 בדצמבר 2023 מפקד חטיבה 5, אל"ם טל קוריצקי | את"צ, סרטון בערוץ "עדכוני צה"ל", באתר יוטיוב (אורך: 00:27) פעילות צוות הקרב של חטיבה 5 במרחב ח'רבת אחזעה | את"צ, סרטון בערוץ "עדכוני צה"ל", באתר יוטיוב (אורך: 00:47) טל לב רם, ‏"פתחנו במבצע 'עוז וניר'": ההבטחה של מפקד אוגדת עזה לתושבי קיבוץ ניר עוז, באתר מעריב אונליין, 27 בדצמבר 2023 מפקד אוגדת עזה הכריז על מבצע "עוז וניר", באתר "סרוגים", 27 בדצמבר 2023 לראשונה - כוחות צק"ח 5 פועלים בח'רבת אחזעה, משם יצאו המחבלים לקיבוץ ניר עוז, באתר צה"ל, 29 בדצמבר 2023 מבצע "עוז וניר": צה"ל תקף אזור ממנו יצאו מחבלים לניר עוז ביום הטבח, באתר ערוץ 7, 29 בדצמבר 2023 אסף פוזיילוב, מבצע "עוז וניר" של חטיבה 5, באתר כאן – תאגיד השידור הישראלי, 31 בדצמבר 2023 יהודה קליין, ‏צפו: תיעוד הלחימה ממבצע "עוז וניר" בעזה, באתר "סרוגים", 10 בינואר 2024 לילך שובל, אופני ילדים וארנקים: הפריטים האישיים של תושבי ניר עוז נמצאו ברצועת עזה, באתר ישראל היום, 10 בינואר 2024